
VARSTVO KROMPIRJA PRED PLEVELI
Večina kmetovalcev in vrtičkarjev bo v prihodnjih dneh sadila krompir. Nekateri so ga posadili že pred kratkim. Posajen krompir v tem času kali. 
Za zatiranje plevelov v krompirju imamo v Sloveniji v letu 2024 dovoljenih 29 selektivnih herbicidov. 
OPOZORILO!   *FFS-za fitofarmacevtsko sredstvo velja prepoved uporabe na (VVOI)-najožjih vodovarstvenih območjih in pri pridelovalcih vključenih v program KOPOP-Vodni viri in KOL-3.
Preglednica št. 1: V Sloveniji dovoljeni selektivni herbicidi v krompirju v letu 2024
	FFS 
aktivna snov v %
	Odmerek na ha
	Karenca(dni)
	OPOMBE

	AGIL 100 EC in
ZETROLA
propakvizafop 10
(FFS ZETROLA ni več v prodaji)
	0,75-1,5 L
	30
	Za zatiranje enoletnih in večletnih ozkolistnih plevelov: 
0,75-1,0 L/ha za zatiranje enoletnih trav, trave od 2 listov do sredine razraščanja. 
1,0-1,5 L/ha za zatiranje plazeče pirnice ko ima 2 do 4 liste; za njivski lisičji rep, navadni srakoperec, gluhi oves, angleško ljuljko ko imajo od 2 listov do 5 zaznavnih poganjkov. Škropimo, ko je krompir v razvojnih fazah od treh listov do popolne razraščenosti. 
V zgodnjih sortah krompirja uporaba ni dovoljena!

	ANGELUS
klomazon 36
	0,25 L
	ČU
	Za zatiranje enoletnega širokolistnega plevela.
Takoj po setvi in pred vznikom posevka, v razvojni fazi do začetka tvorbe stebla. Za doseganje optimalnega delovanja sredstva se priporoča uporabo v času takoj po setvi in pred vznikom plevela. Za optimalno delovanje je potrebna zadostna vlažnost tal. Do slabšega delovanja sredstva lahko pride v primeru tretiranja na zelo suhih tleh ali če tretiranju sledi daljše sušno obdobje. Ne priporoča se uporaba sredstva v tleh, ki vsebujejo več kot 10 % organske snovi.

	*BASAGRAN 480
bentazon 48
	1,5-2 L
	ČU
	Za zatiranje enoletnega in nekaterih vrst večletnega širokolistnega plevela po vzniku plevela. Sredstvo uporabimo pri višini krompirja do 10 cm. Temperatura zraka ne sme preseči 25 ˚C. 

	*BENTA 480 SL
bentazon 48
	2,0 L
	ČU
	Za zatiranje enoletnega širokolistnega plevela po vzniku krompirja. Sredstvo uporabimo pri višini krompirja do 10 cm. Temperatura zraka ne sme preseči 25 ˚C.

	BOXER
prosulfokarb 80
	 5 L
	ČU
	Za zatiranje ozkolistnega in širokolistnega plevela.
Po sajenju do tik pred vznikom krompirja na dobro oblikovanih grebenih. Sredstvo se lahko tretira samo z napravami na traktorski pogon. 

	*BUZZIN
metribuzin 70
	0,75 kg
	ČU
	Se uporablja kot selektivni herbicid za zatiranje enoletnega širokolistnega in nekaterih vrst ozkolistnega plevela v krompirju po sajenju in pred vznikom krompirja. Sredstva se ne sme uporabiti v posevkih namenjenih pridelavi semenskega krompirja!

	CHALLENGE in CHALLENGE 600 aklonifen 60
	4,0 L
	90
	Za zatiranje širokolistnega in ozkolistnega plevela. Po sajenju, vendar pred vznikom krompirja. Za dobro delovanje je pomembna vlaga v tleh. Karenca!

	CHANON
aklonifen 60
	3,0 L
	ČU
	Za zatiranje nekaterih vrst širokolistnega in ozkolistnega plevela. Uporaba po sajenju, vendar pred vznikom krompirja. 

	CLOMATE
klomazon 36
	0,25 L
	ČU
	Za zatiranje nekaterih vrst enoletnega širokolistnega plevela.
Po sajenju, pred vznikom nasada, vendar najpozneje 7 dni po sajenju. Gomolji gojenih rastlin naj bodo med tretiranjem prekriti z vsaj 2 cm prsti. Za optimalno delovanje je potrebna zadostna vlažnost tal.

	FOCUS ULTRA
cikloksidim 10

(močilo DASH HC ni več v prodaji)
	2-4 L
ali
1-2 L+
Dash HC 
	56
	Za zatiranje enoletnih in večletnih ozkolistnih plevelov, samosevcev žit.
Tretira se, ko so enoletni ozkolistni pleveli in samosevna žita v razvojni fazi od dveh pravih listov do konca razraščanja in večletni ozkolistni pleveli v razvojni fazi od prvih treh do petih pravih listov oziroma so veliki do 15 cm, krompir pa v razvojni fazi od razvitih dveh do devet pravih listov. 
Enoletni ozkolistni pleveli in samosevci žit: 2 L/ha ali 1 L/ha + 1 L/ha Dash HC.
Večletni ozkolistni pleveli: 4 L/ha ali 2 L/ha + 2 L/ha Dash HC.
Mešanica Focus ultra+FFS na podlagi aktivne snovi bentazon lahko povzroči fitotoksičnost! 

	FUSILADE FORTE 
fluazifop-p-butil 15
	0,8-1,3 L
	90
	Za zatiranje enoletnega ozkolistnega plevela in ljulk (Lolium spp.), razen enoletne latovke (Poa annua). V razmerah majhne do srednje stopnje zapleveljenosti v odmerku 0,8-1,3 L/ha. Tretira se v razvojni fazi pred cvetenjem, pred tvorbo gomoljev, preden se vrste sklenejo. Karenca!

	FUSILADE MAX 
fluazifop-p-butil 12,5
	1,6 L
	90
	Za zatiranje enoletnega ozkolistnega plevela in ljulk (Lolium spp.), razen enoletne latovke (Poa annua). V razmerah majhne do srednje stopnje zapleveljenosti v odmerku 1,6 L/ha. Tretira se v razvojni fazi pred cvetenjem, pred tvorbo gomoljev, preden se vrste sklenejo. Karenca!

	*METRIC
klomazon 6 + 
metribuzin 23,3
	1,0-1,5 L
	ČU
	Za zatiranje enoletnih ozkolistnih in širokolistnih plevelov v krompirju pred vznikom: 1,5 L/ha -  za zatiranje srakonje in pasjega zelišča, za ostale plevele 1,0 L/ha
Sredstvo se ne sme uporabljati na zelo lahkih in peščenih tleh ter na tleh, ki vsebujejo več kot 10% organske snovi! Uporaba pred vznikom plevela in 7 dni pred vznikom krompirja.
Sredstvo se lahko uporablja samo ob uporabi traktorske škropilnice.

	*PLATEEN 
WG 41,5
metribuzin 17,5 + 
flufenacet 24
	2-2,5 kg
	ČU
	Za zatiranje enoletnega ozkolistnega in širokolistnega plevela.
Uporabimo ga po sajenju, pred vznikom krompirja. Fitotoksičnost možna v izredno neugodnih vremenskih razmerah (nizke temp., veliko padavin, razmočenost tal). Sredstvo se lahko uporablja samo ob uporabi traktorske škropilnice.

	PROMAN
metobromuron 50
	3 L
	ČU
	Za zatiranje enoletnega širokolistnega in nekaterih vrst enoletnega ozkolistnega plevela pred vznikom krompirja. V zgodnjih sortah krompirja, katere imajo vegetacijo krajšo od 115 dni, uporaba ni dovoljena.

	*RIM 25 WG
rimsulfuron 25
	60 g +
0,1 % močilo
	ČU
	Za zatiranje nekaterih vrst enoletnega in večletnega širokolistnega in ozkolistnega plevela. Uporaba po vzniku, ko ima krompir od enega do sedem listov. Optimalni čas za tretiranje s sredstvom je po vzniku plevela, ko ima ozkolistni plevel od tri do pet listov in širokolistni plevel od dva do štiri liste.

	*RIMURON 25 WG
rimsulfuron 25
	50 g +
močilo 
ali
30g + 20 g + močilo
	ČU
	Za zatiranje nekaterih vrst enoletnega ozkolistnega in širokolistnega plevela ter večletnega ozkolistnega plevela. A: v enkratnem odmerku 50 g/ha z dodatkom močila Helm surfer plus 0,2 L/ha, tretira se od fenološke faze, ko ima krompir vsaj 9 listov oz. je višji od 4 cm, do faze začetka rasti glavnih stebel, ko je nižji od 20 cm. B: v deljeni (split) aplikaciji v odmerku 30 g/ha + 20 g/ha z dodatkom močila Helm surfer plus 0,2 L/ha, tretira se od fenološke faze, ko ima krompir vsaj 9 listov oz. je višji od 4 cm. Drugo tretiranje se izvede 8-10 dni po prvem tretiranju, do faze začetka rasti glavnih stebel, ko je krompir nižji od 20 cm.

	*RINCON 25 SG
rimsulfuron 25
	60 g +
močilo
	ČU
	Za zatiranje nekaterih vrst ozkolistnega in širokolistnega plevela. Po vzniku plevela in krompirja, ko je krompir v fazah od začetka razgrinjanja prvih listov do začetka sklepanja vrst.

	SELECT SUPER
kletodim 12
	1,0-2,5 L
	56
	Za zatiranje vseh vrst enoletnega ozkolistnega plevela v odmerku 1 L/ha, za zatiranje enoletne latovke (Poa annua) v odmerku 2 L/ha; plevel se tretira v razvojni fazi od konca razraščanja naprej, za zatiranje plazeče pirnice (Agropyron repens) v odmerku 2,5 L/ha. Krompir se tretira od prvega para listov do faze, ko se 30 % rastlin stika med vrstami.

	*SENCOR SC 600
metribuzin 60
	0,15 -
0,75 L
	42
	Za zatiranje enoletnega širokolistnega in nekaterih vrst ozkolistnega pl.
po sajenju pred vznikom krompirja v odmerku 0,75 L/ha, pred vznikom je na istem zemljišču dovoljeno eno tretiranje v rastni dobi.
po vzniku krompirja, v času ko je plevel v fazi kličnih listov do 2 razvitih pravih listov v odmerku 0,15 L/ha. V primeru naknadnega vznika plevela se tretiranje ponovi z enakim odmerkom. Interval med tretiranji naj znaša od 10-14 dni, pri čemer se drugo tretiranje opravi najpozneje do stadija, ko ima rastlina na glavnem steblu razvitih devet listov. Sredstvo se lahko uporablja samo ob uporabi traktorske škropilnice, pršilnika! Ne uporabljati pri sortah Jaerla, SV 77/40 in 76/48, Dobrin, Eva, Jetta, Voran in Wineta. Pazljivost pri novih, nepreizkušenih sortah!

	SHARPEN 33 EC
pendimetalin 33
	3-5 L
	ČU
	Selektivni herbicid za zatiranje enoletnega ozkolistnega in širokolistnega plevela pred vznikom krompirja, po oblikovanju grebenov.

	SHARPEN PLUS
pendimetalin 40
	2,5 - 4 L
	ČU
	Selektivni herbicid za zatiranje enoletnega ozkolistnega in širokolistnega plevela pred vznikom krompirja, po oblikovanju grebenov.

	SINOPIA
klomazon 2,4 +
metobromuron 40
	3 L
	ČU
	Za zatiranje nekaterih vrst enoletnega širokolistnega plevela in omejevanje številčnosti populacije navadne kostrebe (Echinochloa crus-galli). Uporaba v odmerku 3 L/ha, takoj po sajenju gomoljev (do 5 dni po sajenju), pred vznikom krompirja.

	STALLION 
SYNC TEC
klomazon 3 +
pendimetalin 33,3
(FFS ni več v prodaji)
	3 L
	ČU
	Za zatiranje enoletnih ozkolistnih in širokolistnih plevelov in plazeče pirnice v krompirju pred vznikom krompirja in plevelov! Tretira se čim prej po sajenju krompirja in sesedanju grebenov, najpozneje 7 dni pred vznikom krompirja! Sredstva se ne sme uporabljati v semenskem krompirju! Sredstva se ne sme uporabljati na peščenih in zelo rahlih tleh ter na tleh, ki vsebujejo več kot 10 % organske snovi.

	STOMP AQUA
pendimetalin 45,5
	2,9 L
	ČU
	Za zatiranje enoletnega ozkolistnega in nekaterih vrst širokolistnega plevela. Uporaba po saditvi, pred vznikom. Ni dovoljeno uporabljati na tleh z deležem organske snovi nad 6% (močvirska/šotna tla) ter na zelo lahkih tleh (peščena, prodnata, kamnita tla), v času suše ali v času pred napovedanimi obilnejšimi padavinami.  

	TARGA SUPER
kvizalofop p-etil 5 
	1,2-2,0 L
	45
	1,2 L/ha za zatiranje enoletnega ozkolistnega plevela, 2,0 L/ha za zatiranje plazeče pirnice (Agropyron repens). Tretira se, ko je krompir v fazah od razvitih dveh listov do začetka cvetenja. Nanos FFS z ročno nahrbtno škropilnico ni dovoljen!

	*TAROT 25 WG 
rimsulfuron 25
(FFS ni več v prodaji)
	40–50 g
+ močilo
	ČU
	Za zatiranje nekaterih vrst širokolistnega plevela ter enoletnega ozkolistnega plevela razen navadne kostrebe (Echinochloa crus-galli) v odmerku 40 g/ha + močilo. Za zatiranje prej navedenega plevela vključno z navadno kostrebo ter večletnega ozkolistnega plevela v odmerku 50 g/ha + močilo. Se odsvetuje v pridelavi semenskega krompirja. Uporaba od treh listov krompirja do začetka sklepanja vrst, ko ima plevel razvite 2 do 3 liste.


Legenda kratic in okrajšav: ČU = karenca zagotovljena s časom uporabe
Pred uporabo herbicida pozorno preberite priložena navodila za uporabo in opravite škropljenje v skladu s predpisanimi navodili.

